Materiál  na  rokovanie  pre  MestskÉ  ZASTUPITEĽSTVo  v Žiline

          Návrh
všeobecne   záväzného   nariadenia   
o  príspevku na čiastočnú úhradu nákladov na činnosti centra voľného času

Materiál obsahuje :

1.	Návrh na uznesenie
2.	Dôvodová správa
3.	Materiál - Návrh VZN o  príspevku na čiastočnú úhradu nákladov na činnosti centra voľného času

Predkladá :

  Ing. Viliam Mikuláš,
  prednosta Mestského úradu v Žiline

Vypracoval :

   Mgr. Ingrid Dolníková,
 vedúca Odboru školstva a mládeže Mestského úradu v Žiline

  V Žiline, dňa  06. 08. 2009

NÁVRH  NA UZNESENIE   MESTSKÉHO  ZASTUPITEĽSTVA   V ŽILINE

Uznesenie č.____/2009

Mestské zastupiteľstvo v Žiline

     1/  Schvaľuje

         Všeobecne záväzné nariadenie č. ............. o  príspevku na čiastočnú úhradu   nákladov 
          na činnosti centra voľného času

DÔVODOVÁ SPRÁVA

k VZN o príspevku na čiastočnú úhradu nákladov na činnosti centra voľného času
	
	 V súlade so schválením zákona NR SR č. 245 / 2008 Z.z. ( školský zákon ) o výchove a vzdelávaní, ktorý je účinný od 1. 9. 2008 a podľa § 116 ods. 6, 7  uvedeného zákona, výšku príspevku na čiastočnú úhradu nákladov na úhradu nákladov na činnosti centra voľného času určí zriaďovateľ  všeobecne záväzným nariadením. Mesačný príspevok je určený pre dieťa sumou najviac 15 %  sumy životného minima pre jedno nezaopatrené dieťa podľa osobitného predpisu 1) a dospelú osobu sumou najviac 15 % životného minima pre jednu plnoletú fyzickú osobu podľa osobitného predpisu 2).
Mesačná výška príspevkov príspevku, v súvislosti so zavedením meny euro v Slovenskej republike, bola prekonzultovaná s riaditeľmi centier voľného času a stanovená  jednotnými sumami a to nasledovne :
•	mesačný príspevok na dieťa  najviac      11,60 € 
•	mesačný príspevok na  plnoletú fyzickú osobu najviac   16,60 € 
Výška príspevku nie je jednotná pre všetky záujmové útvary a závisí od charakteru a materiálno – technického zabezpečenia činnosti v záujmovom útvare. Riaditeľ centra voľného času určí podľa podmienok, ktoré stanoví vnútorný predpis prerokovaný s radou školy a schválený primátorom Mesta Žilina, výšku príspevku a kritériá na zníženie mesačného príspevku -  študenti, členovia viacerých záujmových útvarov, deti z viacpočetných rodín    atď. 
Návrh VZN je v súlade s platnými právnymi predpismi. Nakoľko sa jedná o prepočet v súvislosti so zavedením meny euro, dopad na rozpočet je neutrálny. 
      Účinnosť VZN sa navrhuje od 1. 9. 2009 t. j. od nového školského roku  2009/2010 a dňom účinnosti tohto všeobecne záväzného nariadenia sa ruší všeobecne záväzné nariadenie č. 9/2008. 

___________________________
1) § 2 písm. c) zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov.
2) § 2 písm. a) zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov.

NÁVRH
VŠEOBECNE ZÁVÄZNÉHO NARIADENIA 
o príspevku na čiastočnú úhradu nákladov na činnosti centra voľného času 
  Mesto Žilina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 Z.z. o výchove a vzdelávaní a o zmene a doplnení niektorých zákonov vydáva toto

VŠEOBECNE ZÁVÄZNÉ NARIADENIE 
o príspevku na čiastočnú úhradu nákladov na činnosti centra voľného času 
č.     / 2009
Článok 1
Úvodné  ustanovenia
Predmetom všeobecne záväzného nariadenia je určenie výšky mesačného príspevku a spôsob jeho úhrady v centre voľného času od zákonného zástupcu žiaka a plnoletej fyzickej osoby (ďalej len „príspevok). Príspevok je určený na čiastočnú úhradu nákladov na činnosti centra voľného času.)
Článok 2
Príspevok na čiastočnú úhradu
1.	Príspevok je určený na zabezpečenie  prevádzkových nákladov centra voľného času,  vrátane výdavkov na nákup učebných pomôcok a školských potrieb.
2.	   Príspevok na čiastočnú úhradu  nákladov spojených s činnosťou centra voľného času             
   uhrádza zákonný zástupca mesačne na jedného žiaka sumou)  najviac 11,60  €.                                                                                                                                                                     
Príspevok na čiastočnú  úhradu nákladov spojených s činnosťou centra voľného času   
uhrádza  plnoletá fyzická osoba mesačne sumou) najviac 16,60  €                                                                                                                           
3.	Výška  príspevku  centra  voľného času    zohľadňuje  charakter  záujmovej  činnosti a materiálno-technickú náročnosť v záujmových útvaroch.
Riaditeľ  centra  voľného času určí podľa podmienok, ktoré stanoví vnútorný predpis prerokovaný  s radou  školy a schválený  primátorom  Mesta Žilina výšku  príspevku v jednotlivých  záujmových  útvaroch  a kritéria  na  zníženie  mesačného príspevku.
4.	Termín a spôsob platby určí riaditeľ centra voľného času vo vnútornom predpise.
5.	Vnútorný predpis musí byť riadne zverejnený na verejne prístupnom mieste v rámci budovy centra voľného času.

6.	Zriaďovateľ môže rozhodnúť o znížení alebo o odpustení príspevku ak plnoletý žiak alebo zákonný zástupca žiaka písomne požiada o odpustenie príspevku a predloží  doklad o tom, že je poberateľom dávky  v hmotnej núdzi a príspevkov k dávke v hmotnej núdzi.)

Článok 3
Záverečné ustanovenia
1.	Toto všeobecne záväzné nariadenie bolo schválené Mestským zastupiteľstvom v Žiline dňa.......  
2.	Týmto VZN sa ruší všeobecne záväzné nariadenie č. 9/2008. 
3.	Toto  všeobecne  záväzné  nariadenie   nadobúda  účinnosť 15. dňom  vyvesenia na úradnej tabuli mesta, t.j.           

               

                  
                                                                                                                   Ivan Harman   
                                                                                                                              primátor